
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 404 

6 Μαίου 2008 


ΥΠΟΥΡΓΕΙΟ ΔΙΚΑΙΟΣΥΝΗΣ 


Αριθμ. 13489 

Προκήρυξη Ειδικού Διαγωνισμού για την πλήρωση τρι¬ 
άκοντα πέντε (35) κενών οργανικών θέσεων δικαστι¬ 
κών υπαλλήλων του Ελεγκτικού Συνεδρίου και ειδικό¬ 
τερα δέκα (10) κενών θέσεων Κατηγορίας ΠΕ Κλάδου 
Οικονομολόγων, δεκαπέντε (15) κενών θέσεων Κατη¬ 
γορίας ΠΕ ν. 3274/2004, πέντε (5) κενών θέσεων Κα¬ 
τηγορίας ΠΕ Κλάδου Πληροφορικής (ν. 3060/2002 και 
2145/1993) και πέντε (5) κενών θέσεων Κατηγορίας 
ΔΕ Κλάδου Χειριστών Η/Υ (ν. 3202/2003). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ-ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) των άρθρων 23 και 24 παρ. 8 και 9 του ν. 3202/2003, 

β) του άρθρου 3 παρ. 10 του ν. 3274/2004, 

γ) του π.δ/τος 774/1980 περί οργανισμού του Ελεγκτι¬ 
κού Συνεδρίου, όπως τροποποιήθηκε και συμπληρώθηκε 
και ισχύει. 

δ) του ν. 2812/2000 Κώδικας Δικαστικών Υπαλλήλων. 

2. Την υπ’ αριθμ. ΔΙΠΠ/Φ.ΕΓΚΡ.9/596/15991/18.12.2007 
απόφαση της Τριμελούς εξ Υπουργών Επιτροπής της 
παρ. 1 του αρθρ. 2 της υπ’ αριθμ. 33/2006 πράξης Υπουρ¬ 
γικού Συμβουλίου (ΦΕΚ 280/2006 τ.Α'), όπως ισχύει και 
τροποποιήθηκε με την υπ’ αριθμ. 6243/5.3.2008 όμοια 
απόφασή της, για την έγκριση πλήρωσης τριάκοντα 
πέντε (35) κενών οργανικών θέσεων υπαλλήλων Κατη¬ 
γορίας ΠΕ και ΔΕ στο Ελεγκτικό Συνέδριο και συγκε¬ 
κριμένα δέκα (10) θέσεων Κλάδου ΠΕ Οικονομολόγων, 
δεκαπέντε (15) θέσεων Κλάδου ΠΕ ν. 3274/2004, πέντε 
(5) θέσεων Κλάδου ΠΕ Πληροφορικής (ν. 3060/2002 και 
2145/1993) και πέντε (5) θέσεων Κλάδου ΔΕ Χειριστών 
Η/Υ (ν. 3202/2003). 

3. Την άμεση ανάγκη πλήρωσης των ως άνω υφιστα¬ 
μένων κενών οργανικών θέσεων κατά την ισχύ της παρ. 
9 του άρθρου 24 του ν. 3202/2003. 

4. Το γεγονός ότι η δαπάνη, η οποία θα προκληθεί από 
την εφαρμογή της αποφάσεως αυτής για τη διεξαγωγή 
της σχετικής διαδικασίας του διαγωνισμού και η οποία 
δεν μπορεί να προσδιοριστεί στο στάδιο αυτό, καθόσον 


εξαρτάται από τον αριθμό των υποψηφίων, ο οποίος 
είναι αδύνατον να υπολογισθεί εκ των προτέρων, θα 
επιβαρύνει τελικώς τον προϋπολογισμό του Υπουργείου 
Δικαιοσύνης, αποφασίζουμε: 

Αρθρο 1 

«Προκήρυξη Ειδικού Διαγωνισμού» 

I. Η πλήρωση τριάκοντα πέντε (35) κενών οργανικών 
θέσεων δικαστικών υπαλλήλων του Ελεγκτικού Συνε¬ 
δρίου (φορέα) και συγκεκριμένα δέκα (10) κενών θέσε¬ 
ων Κατηγορίας ΠΕ Κλάδου Οικονομολόγων, δεκαπέντε 
(15) κενών θέσεων Κλάδου ΠΕ ν. 3274/2004, πέντε (5) 
κενών θέσεων Κατηγορίας ΠΕ Κλάδου Πληροφορικής 
(ν. 3060/2002 και 2145/1993) και πέντε (5) κενών θέσεων 
Κατηγορίας ΔΕ Κλάδου Χειριστών Η/Υ (ν. 3202/2003) 
γίνεται σύμφωνα με τις διατάξεις της παρούσας κοινής 
απόφασης. 

Π. Ο Ειδικός αυτός Διαγωνισμός προκηρύσσεται με 
απόφαση του Υπουργού Δικαιοσύνης, η οποία εκδίδεται 
ύστερα από πρόταση του φορέα. 

III. Η προκήρυξη περιλαμβάνει: 

α. Τον αριθμό και τον τόπο των προς πλήρωση κενών 
θέσεων, την Κατηγορία και τον Κλάδο αυτών. 

β. Τον τρόπο πλήρωσης των θέσεων. 

γ. Λεπτομερή στοιχεία σχετικά με τα γενικά, ειδικά 
και πρόσθετα προσόντα διορισμού. 

δ. Τα απαιτούμενα δικαιολογητικά και το χρόνο υπο¬ 
βολής τους. 

ε. Την προθεσμία υποβολής των αιτήσεων των υπο¬ 
ψηφίων, τον τρόπο υποβολής αυτών και την Υπηρεσία 
στην οποία υποβάλλονται. Η προθεσμία υποβολής των 
αιτήσεων η οποία δεν μπορεί να είναι μικρότερη των 
δεκαπέντε (15) ημερών ορίζεται με την προκήρυξη και 
δεν μπορεί να αρχίσει πριν από την πάροδο δέκα (10) 
ημερών από τη δημοσίευση της προκήρυξης στην Εφη¬ 
μερίδα της Κυβερνήσεως. 

στ. Κάθε άλλο στοιχείο ή πληροφορία που διευκολύ¬ 
νει όσους επιθυμούν να συμμετάσχουν στη διαδικασία 
πλήρωσης των θέσεων που προκηρύσσονται. 

Αρθρο 2 

«Δημοσίευση Προκήρυξης» 

1. Η προκήρυξη πλήρωσης θέσεων δημοσιεύεται στην 
Εφημερίδα της Κυβερνήσεως (τεύχος Προκηρύξεων 
ΑΣΕΠ). 

2. Ανακοίνωση της έκδοσης της προκήρυξης, που πε¬ 
ριλαμβάνει τον αριθμό των προκήρυσσα μενών θέσεων, 
την Κατηγορία και τον Κλάδο, δημοσιεύεται υποχρεωτι- 
κώς σε δύο ημερήσιες εφημερίδες των Αθηνών για όλη 
την Επικράτεια. Επίσης, ανακοίνωση της έκδοσης της 
προκήρυξης μεταδίδεται υποχρεωτικός από τα κρατικά 
ραδιοτηλεοπτικά μέσα. 

3. Κάθε ενδιαφερόμενος δικαιούται να λάβει σε φω- 
τοτυπημένο αντίγραφο το πλήρες περιεχόμενο της 
προκήρυξης από το Εθνικό Τυπογραφείο. 

Αρθρο 3 

«Προσόντα Διορισμού» 

I. Γενικά προσόντα διορισμού Οι υποψήφιοι πρέπει: 

1. Να είναι Έλληνες πολίτες. 

2. Να έχουν γεννηθεί: έως και το έτος 1987 και όχι πριν 
από το έτος 1973 για όλες τις κατηγορίες υποψηφίων. 

3. Να έχουν την υγεία και τη φυσική καταλληλότη¬ 
τα που τους επιτρέπει την εκτέλεση των καθηκόντων 
τους. 

4. Να μην έχουν κώλυμα διορισμού από αυτά που 
ορίζονται στο άρθρο 6 ν. 2812/2000, ούτε κατά το χρόνο 
λήξης της προθεσμίας υποβολής των αιτήσεων ούτε 
κατά το χρόνο του διορισμού. 

5. Οι άνδρες μέχρι τη λήξη της προθεσμίας υποβολής 
των αιτήσεων να έχουν εκπληρώσει τις στρατιωτικές 
τους υποχρεώσεις ή να έχουν απαλλαγεί νόμιμα από 
αυτές. 

II. Ειδικά προσόντα διορισμού. 

Πρέπει να συντρέχουν κατά την τελευταία ημέρα της 
προθεσμίας υποβολής των αιτήσεων. 

Αποδεκτοί τίτλοι σπουδών. 

1. Για τις προκηρυσσόμενες θέσεις Κατηγορίας ΠΕ 
Οικονομολόγων ο υποψήφιος πρέπει να κατέχει πτυχίο 
Ανωτάτου Εκπαιδευτικού Ιδρύματος (ΑΕΙ) της ημεδαπής 
ή ισότιμο αντίστοιχης ειδικότητας σχολών της αλλοδα¬ 
πής μιας από τις παρακάτω ειδικότητες: 

• Δημόσιας Διοίκησης με κατεύθυνση στη Δημόσια 
Οικονομική. 

• Διεθνών και Ευρωπαϊκών Οικονομικών Σπουδών. 

• Διοίκησης Επιχειρήσεων. 

• Λογιστικής και Χρηματοοικονομικής. 

• Οικονομικής Επιστήμης. 

• Οικονομικής και Περιφερειακής Ανάπτυξης. 

• Οικονομικών Επιστημών. 

• Οργάνωσης και Διοίκησης Επιχειρήσεων. 

• Χρηματοοικονομικής και Τραπεζικής Διοικητικής. 

2. Για τις προκηρυσσόμενες θέσεις Κατηγορίας ΠΕ 
ν. 3274/2004 ο υποψήφιος πρέπει να κατέχει Πτυχίο ΑΕΙ 
μιας από τις παρακάτω ειδικότητας: 

• Οιουδήποτε Τμήματος Νομικών Σχολών, ημεδαπής 
ή αλλοδαπής. 

• Οιουδήποτε Τμήματος Οικονομικού Πανεπιστημίου, 
ημεδαπής ή αλλοδαπής. 

• Οιουδήποτε Τμήματος Πανεπιστημίου Πειραιά, Πα- 
ντείου Πανεπιστημίου και Πανεπιστημίου Μακεδονίας. 

• Πτυχίο ΑΕΙ Τμήματος Επικοινωνίας και Μέσων Μα¬ 
ζικής Ενημέρωσης. 

3. Για τις προκηρυσσόμενες θέσεις Κατηγορίας ΠΕ 
Πληροφορικής ο υποψήφιος πρέπει να κατέχει πτυχίο 
Α.Ε.Ι. της ημεδαπής ή ισότιμο αντίστοιχης ειδικότητας 
σχολών της αλλοδαπής μιας από τις παρακάτω ειδι¬ 
κότητες: 


• Πληροφορικής. 

• Εφαρμοσμένης Πληροφορικής. 

• Επιστήμης Υπολογιστών. 

• Πληροφορικής και Τηλεπικοινωνιών. 

• Επιστήμης και Τεχνολογίας Υπολογιστών. 

• Επιστήμης και Τεχνολογίας Τηλεπικοινωνιών. 

• Διδακτικής της Τεχνολογίας και Ψηφιακών Συστη¬ 
μάτων. 

• Επιστημών και Πολιτισμού-Κατεύθυνση Η/Υ. 

• Μηχανικών Ηλεκτρονικών Υπολογιστών και Πληρο¬ 
φορικής. 

• Μηχανικών Πληροφορικής και Τηλεπικοινωνιών 
ΑΕΙ. 

4. Για τις προκηρυσσόμενες θέσεις Κατηγορίας ΔΕ 
Χειριστών Η/Υ ο υποψήφιος πρέπει να κατέχει ως τυ¬ 
πικό προσόν: 

• Δίπλωμα Ινστιτούτου Επαγγελματικής Κατάρτισης 
(Ι.Ε.Κ.) οποιοσδήποτε ειδικότητας του τομέα Πληρο¬ 
φορικής 

• Πτυχίο Α' ή Β' κύκλου σπουδών Τεχνικού/Επαγγελ- 
ματικού Εκπαιδευτηρίου οποιοσδήποτε ειδικότητας του 
Τομέα Πληροφορικής, Δικτύων Η/Υ, ειδικότητας Η/Υ Συ¬ 
στημάτων του Ηλεκτρολογικού Τομέα. 

• Απολυτήριο τίτλο Κλάδου Πληροφορικής του Ενιαί¬ 
ου Πολυκλαδικού Λυκείου Τμήματος Προγραμματιστών 
Ηλεκτρονικών Υπολογιστών ή του Τεχνικού Επαγγελ¬ 
ματικού Λυκείου. 

• Ειδικότητας Υπαλλήλων Χειριστών Η/Υ, Τεχνικής 
Επαγγελματικής Σχολής. 

• άλλο ισότιμο και αντίστοιχο τίτλο Σχολικής Μο¬ 
νάδας Δευτεροβάθμιας Εκπαίδευσης, της ημεδαπής ή 
αλλοδαπής. 

III. Απαραίτητα Πρόσθετα Προσόντα. 

Όλοι οι υποψήφιοι των Κατηγοριών ΠΕ και ΔΕ για να 
συμμετάσχουν στη διαγωνιστική διαδικασία πρέπει: 

α) Να έχουν τουλάχιστον πολύ καλή γνώση μιας εκ 
των γλωσσών αγγλικής, γαλλικής, γερμανικής ή ιταλικής, 
όπως ειδικότερα στο άρθρο 6 παραγρ. 1 περ. Β της 
παρούσης ορίζεται. 

β) Προκειμένου για τις Κατηγορίες ΠΕ Κλάδου Οικο¬ 
νομολόγων και ΠΕ ν. 3274/2004 να έχουν γνώση Πληρο¬ 
φορικής και Χειρισμού Ηλεκτρονικού Υπολογιστή (Η/Υ) 
σε βασικό επίπεδο, στα αντικείμενα: α) επεξεργασίας 
κειμένων, β) υπολογιστικών φύλλων, γ) βάσεων δεδομέ¬ 
νων, δ) παρουσιάσεων και ε) υπηρεσιών διαδικτύου. 

IV. Ειδικές περιπτώσεις διορισμού. 

Όσοι από τους υποψηφίους για τις ανωτέρω θέσεις 
είναι: 

α) Σύζυγος ή ένα τέκνο Ελλήνων πολιτών που φονεύ- 
θηκαν ή έχουν καταστεί πλήρως ανίκανοι για εργασία, 
συνεπεία τρομοκρατικής πράξης, είτε αυτή στρεφόταν 
εναντίον τους είτε εναντίον άλλων. 

β) Το μεγαλύτερο σε ηλικία ορφανό τέκνο και από 
τους δυο γονείς, του οποίου αδελφός ή αδελφή τελεί 
υπό επιτροπεία κατά το χρόνο δημοσίευσης της προ¬ 
κήρυξης και 

γ) Σύζυγος ή ένα τέκνο προσώπου το οποίο απεβίωσε 
εξαιτίας του σεισμού της 7ης Σεπτεμβρίου 1999 και 
εφόσον έχουν τα απαιτούμενα γενικά, ειδικά και απα¬ 
ραίτητα πρόσθετα προσόντα διορισμού που ορίζονται 
ανωτέρω και είναι σε οποιαδήποτε σειρά του πίνακα 
κατάταξης αλλά όχι σε θέση διορισμού, διορίζονται καθ’ 
υπέρβαση του προβλεπόμενου από την προκήρυξη αριθ- 

μού θέσεων, μετά από σχετική βεβαίωση της Επιτροπής 
Διαγωνισμού για την κατάταξη τους. Αν δεν υπάρχει 
κενή θέση ο υποψήφιος προσλαμβάνεται σε προσωπο¬ 
παγή θέση που συνιστάται με την απόφαση διορισμού 
και καταλαμβάνει την πρώτη θέση του οικείου κλάδου 
ή ειδικότητας που θα κενωθεί στο φορέα αυτόν, οπότε 
καταργείται αυτοδικαίως η προσωποπαγής θέση. Οι 
υποψήφιοι αυτοί οφείλουν να προσκομίσουν όλα τα 
απαιτούμενα δικαιολογητικά. 

Αρθρο 4 

«Αιτήσεις συμμετοχής» 

I. Οι αιτήσεις συμμετοχής των υποψηφίων στη δια¬ 
δικασία πλήρωσης θέσεων είναι έντυπες. Στην προ¬ 
κήρυξη ορίζεται το συγκεκριμένο έντυπο αίτησης που 
θα χρησιμοποιήσει κάθε υποψήφιος, ο οποίος με βάση 
την προκήρυξη παραλαμβάνει το έντυπο αίτησης από 
τις Υπηρεσίες που ορίζονται σ’ αυτή. 

II. Η υποβολή της αίτησης γίνεται μόνο ταχυδρομι¬ 
κός με απόδειξη. Ο ταχυδρομικός φάκελος απευθύνε¬ 
ται στο «Ελεγκτικό Συνέδριο - Τσόχα και Βουρνάζου 
4 - Τ.Κ. 10168 Αθήνα» και φέρει την ένδειξη «Για την 
πλήρωση των τριάκοντα πέντε (35) κενών οργανικών 
θέσεων δικαστικών υπαλλήλων Κατηγορίας ΠΕ και ΔΕ 
στο Ελεγκτικό Συνέδριο». Το εμπρόθεσμο της αιτήσεως 
κρίνεται με βάση την ημερομηνία κατάθεσης του φακέ¬ 
λου στο ταχυδρομικό γραφείο. Με την αίτηση και στον 
ίδιο ταχυδρομικό φάκελο συνυποβάλλονται παράβολο 
δεκαπέντε (15) € που εκδίδεται από ΔΟΥ και τα λοιπά 
δικαιολογητικά που η προκήρυξη ορίζει ότι πρέπει να 
συνυποβληθούν με την αίτηση του υποψηφίου. Κατά 
την αποσφράγιση των ταχυδρομικών φακέλων στο Ελε¬ 
γκτικό Συνέδριο, οι αιτήσεις που περιέχονται σ’ αυτούς 
πρωτοκολλούνται σε ειδικό προς τούτο πρωτόκολλο και 
ακολούθως ελέγχονται από δύο υπαλλήλους ως προς 
το αν φέρουν υπογραφή και τα επισυναπτόμενα σ’ αυ¬ 
τές δικαιολογητικά που ορίζονται από την προκήρυξη 
ότι συ-νυποβάλλονται με την αίτηση και βεβαιώνεται 
η πληρότητα ή όχι των δικαιολογητικών με υπογραφή 
επί κάθε αιτήσεως των δύο υπαλλήλων που διενήρ- 
γησαν τον έλεγχο σε κάθε αίτηση. Σε περίπτωση που 
η αίτηση είναι ανυπόγραφη ή λείπει το καθορισμένο 
παράβολο ή λείπουν δικαιολογητικά ή υποβλήθηκε εκ- 
προθέσμως, σημειώνεται η διαπιστούμενη έλλειψη και 
αναγράφονται τα δικαιολογητικά τα οποία ελλείπουν 
ή η ένδειξη «εκπρόθεσμη» και οι δύο υπάλληλοι που 
διενεργούν τον έλεγχο σε κάθε αίτηση θέτουν κάτω 
από την υπογραφή τους πλήρες το ονοματεπώνυμο 
τους και σημειώνουν και την ημερομηνία ελέγχου. Για 
την αποσφράγιση και τον κατά τα ανωτέρω έλεγχο των 
αιτήσεων συγκροτείται με απόφαση του Προέδρου της 
Επιτροπής Διαγωνισμού σχετικό συνεργείο από υπαλλή¬ 
λους του Ελεγκτικού Συνεδρίου. Ο φάκελος αποστολής, 
μετά την αποσφράγιση του, επισυνάπτεται στην αίτηση 
του υποψηφίου. 

III. Υποψήφιοι, των οποίων οι αιτήσεις υποβλήθηκαν εκ- 
προσθέσμως ή είναι ανυπόγραφες ή δεν συνοδεύονται 
από αποδεικτικό καταβολής του καθορισμένου παράβο¬ 
λου ή από τα απαιτούμενα δικαιολογητικά, αποκλείονται 
από τη διαδικασία πλήρωσης θέσεων της συγκεκριμένης 
προκήρυξης. 

IV. Η αίτηση επέχει θέση υπεύθυνης δήλωσης του 
άρθρου 8 του ν. 1599/1986 (Α' 75), για τα στοιχεία που δι¬ 


αλαμβάνονται σ’ αυτήν. Η ανακρίβεια των στοιχείων που 
δηλώνονται στην αίτηση επισύρει τις ποινικές κυρώσεις 
που προβλέπονται από τις ισχύουσες διατάξεις. Υπο¬ 
ψήφιος, ο οποίος στην αίτηση του διαλαμβάνει ψευδή 
ή ανακριβή στοιχεία που επηρεάζουν την κατάταξη του 
στον πίνακα σειράς προτεραιότητας ή δεν συμπληρώνει 
όλα τα στοιχεία της αίτησης που είναι απαραίτητα για 
τον καθορισμό της σειράς προτεραιότητας του στον 
οικείο πίνακα, αποβάλλεται από τη διαδικασία με από¬ 
φαση της Επιτροπής Διαγωνισμού. 

V. Ο υποψήφιος μία μόνο αίτηση μπορεί να υποβάλει 
για όλες τις θέσεις της προκήρυξης. Στην αίτηση αυτή 
ο υποψήφιος δηλώνει εάν συμμετέχει στο διαγωνισμό 
για τις θέσεις ΠΕ και ποιες ή αν συμμετέχει για τις 
θέσεις ΔΕ και φέρει την ευθύνη της πλήρους και ορθής 
συμπλήρωσης της αίτησης του. Όλα τα δικαιολογητι- 
κά που είναι απαραίτητα κατά την προκήρυξη για την 
απόδειξη ορισμένων ιδιοτήτων ή κριτηρίων του υποψη¬ 
φίου, εφόσον στην προκήρυξη ορίζεται ότι πρέπει να 
συνυποβληθούν με την αίτηση, πρέπει απαραιτήτως να 
επισυνάπτονται σ’ αυτήν, άλλως οι δηλούμενες ιδιότητες 
δεν λαμβάνονται υπόψη. Αν ο υποψήφιος παραλείψει να 
επισημάνει στην αίτηση ιδιότητα του, βάσει της οποίας 
δικαιούται, κατά το άρθρο 3 (περίπτ. IV) της παρούσας 
απόφασης, ειδικής ευνοϊκής μεταχείρισης, δεν μπορεί να 
επικαλεσθεί την ιδιότητα αυτή μεταγενεστέρως, έστω 
και αν έχει επισυνάψει τα σχετικά δικαιολογητικά. Διόρ¬ 
θωση ή συμπλήρωση της αίτησης γίνεται μόνο με την 
υποβολή εμπροθέσμως νέας αίτησης που αντικαθιστά 
την προηγούμενη. Η υποβολή ελλειπόντων δικαιολογητι- 
κών, έστω και συμπληρωματικών ή διευκρινιστικών, επι¬ 
τρέπεται μόνο μέχρι τη λήξη της προθεσμίας υποβολής 
των αιτήσεων, άλλως δεν λαμβάνονται υπόψη. 

Αρθρο 5 
«Επιτροπές» 

I. Οι διαδικασίες πλήρωσης των τριάκοντα πέντε (35) 
κενών θέσεων δικαστικών υπαλλήλων του Ελεγκτικού 
Συνεδρίου και συγκεκριμένα των δέκα (10) κενών θέ¬ 
σεων Κατηγορίας ΠΕ Οικονομολόγων, των δεκαπέντε 
(15) κενών θέσεων Κατηγορίας ΠΕ ν. 3274/2004, των 
πέντε (5) κενών θέσεων Κατηγορίας ΠΕ Πληροφορι¬ 
κής και των πέντε (5) κενών θέσεων Κατηγορίας ΔΕ 
Χειριστών Η/Υ, διεξάγονται από Πενταμελή Επιτροπή 
Διαγωνισμού η οποία συγκροτείται με απόφαση του 
Υπουργού Δικαιοσύνης και αποτελείται από τρεις (3) 
Συμβούλους του Ελεγκτικού Συνεδρίου ή από δύο (2) 
Συμβούλους Ελεγκτικού Συνεδρίου και έναν (1) Πάρε- 
δρο του Ελεγκτικού Συνεδρίου οι οποίοι, μαζί με τους 
αναπληρωτές τους, ορίζονται ύστερα από πρόταση του 
Προέδρου του Ελεγκτικού Συνεδρίου, έναν (1) Καθηγητή 
ή αναπληρωτή Καθηγητή Α.Ε.Ι Οικονομικού ή Νομικού 
Τ μήματος και ένα (1) Γ ενικό Διευθυντή ή Διευθυντή της 
Κεντρικής Υπηρεσίας του Υπουργείου Δικαιοσύνης. Κα¬ 
θήκοντα Προέδρου της Επιτροπής ασκεί ο αρχαιότερος 
δικαστικός λειτουργός από τα τακτικά μέλη της Επιτρο¬ 
πής. Με την ίδια απόφαση του Υπουργού Δικαιοσύνης 
ορίζεται ο Γραμματέας της Επιτροπής Διαγωνισμού με 
τον αναπληρωτή του, από υπαλλήλους του Ελεγκτικού 
Συνεδρίου Κατηγορίας ΠΕ με βαθμό Α' ύστερα από 
πρόταση του Προέδρου του Ελεγκτικού Συνεδρίου. Με 
την ίδια απόφαση μπορεί να ορίζονται και μέχρι δύο (2) 
βοηθοί του Γραμματέα με τους αναπληρωτές τους από 

τους ίδιους πιο πάνω υπαλλήλους και να καθορίζεται 
κατά παρέκκλιση των διατάξεων των ν. 1256/1982 και 
3205/2003, όπως ισχύουν, αποζημίωση στον Πρόεδρο, 
στα μέλη, στο γραμματέα της Επιτροπής Διαγωνισμού, 
στους αναπληρωτές τους, στους βοηθούς τους και σε 
όλους όσοι μετέχουν στις διαδικασίες του διαγωνισμού 
ή βοηθούν στη διεξαγωγή του. Δικαστικοί λειτουργοί, 
μέλη της Επιτροπής Διαγωνισμού προαγόμενοι σε ανώ¬ 
τερο βαθμό εξακολουθούν να μετέχουν ως μέλη της 
Επιτροπής Διαγωνισμού. 

II. Η Επιτροπή του Ειδικού αυτού Διαγωνισμού έχει 
την ευθύνη για: 

α) Την εκτέλεση των προπαρασκευαστικών ενεργει¬ 
ών που απαιτούνται για την οργάνωση του και β) Την 
παροχή των κατάλληλων οδηγιών και το συντονισμό 
διεξαγωγής του. 

III. Με απόφαση του Προέδρου της Επιτροπής Διαγω¬ 
νισμού μπορεί να ορίζονται υπάλληλοι του Ελεγκτικού 
Συνεδρίου για την υποβοήθηση του έργου της Επιτρο¬ 
πής και των εν γένει διαδικασιών που απαιτούνται έως 
την έκδοση των αποτελεσμάτων. 

IV. Μέλη της Επιτροπής Διαγωνισμού απαγορεύεται να 
είναι σύζυγοι ή συγγενείς εξ αίματος ή εξ αγχιστείας μέ¬ 
χρι και του τρίτου βαθμού με υποψήφιο που συμμετέχει 
στο διαγωνισμό. Σχετική υπεύθυνη δήλωση παραδίδεται 
εγκαίρως στον Πρόεδρο του Ελεγκτικού Συνεδρίου από 
τα μέλη της Επιτροπής Διαγωνισμού. 

Άρθρο 6 

«Πίνακες Υποψηφίων» 

1. Η Επιτροπή Διαγωνισμού κατατάσσει α) τους υπο¬ 
ψηφίους για τις θέσεις της Κατηγορίας ΠΕ Οικονομο¬ 
λόγων, β) τους υποψηφίους για τις θέσεις Κατηγορίας 
ΠΕ ν. 3274/2004, γ) τους υποψηφίους για τις θέσεις ΠΕ 
Πληροφορικής και δ) τους υποψηφίους για τις θέσεις 
ΔΕ Χειριστών Η/Υ σε τέσσαρες αντίστοιχα πίνακες με 
σειρά προτεραιότητας με βάση τη συνολική βαθμολο¬ 
γία που συγκεντρώνει κάθε υποψήφιος σύμφωνα με τα 
κατωτέρω κριτήρια: 

Α. Τίτλοι Σπουδών 

ί) Για τους υποψηφίους Κατηγορίας ΠΕ Οικονομολό¬ 
γων, ΠΕ ν. 3274/2004 καθώς και ΠΕ Πληροφορικής: 

Οι μονάδες του βαθμού του τίτλου σπουδών που απαι¬ 
τείται και κατατίθεται για το διαγωνισμό υπολογίζονται 
σε δεκάβαθμη κλίμακα με δύο δεκαδικά ψηφία και πολ- 
λαπλασιάζονται με τον αριθμό εκατό (100). 

Δεύτερος τίτλος σπουδών σε αντικείμενο συναφές με 
το γνωστικό αντικείμενο της θέσης της αυτής εκπαι¬ 
δευτικής βαθμίδας με τον τίτλο σπουδών που απαιτεί¬ 
ται σύμφωνα με την προκήρυξη, εκατόν πενήντα (150) 
μονάδες. 

Διδακτορικό δίπλωμα στο γνωστικό αντικείμενο της 
θέσης, τριακόσιες (300) μονάδες και δεύτερο διδακτο¬ 
ρικό δίπλωμα σε συναφές γνωστικό αντικείμενο της 
θέσης, άλλες τριακόσιες (300) μονάδες. 

Μεταπτυχιακός τίτλος (πρώτος) ετήσιας τουλάχιστον 
φοίτησης στο γνωστικό αντικείμενο της θέσης, εκατόν 
πενήντα (150) μονάδες. Για τον υποψήφιο που κατέχει 
δεύτερο ή τρίτο συναφείς τίτλους μεταπτυχιακών σπου¬ 
δών ετήσιας τουλάχιστον φοίτησης, η βαθμολογία είναι 
αθροιστική δηλαδή προστίθενται άλλες εκατόν πενήντα 
(150) μονάδες για κάθε δεύτερο και επόμενους τίτλους 
μεταπτυχιακών σπουδών. 


μ) Γ ια τους υποψηφίους Κατηγορίας ΔΕ Χειριστών 
Η/Υ. 

• Δίπλωμα Οργανισμού Επαγγελματικής Εκπαίδευσης 
και Κατάρτισης (ΟΕΕΚ) ή δεύτερος τίτλος σε συναφές 
αντικείμενο με το αντικείμενο της θέσης, εκατό πενήντα 
(150) μονάδες. 

• Πιστοποιητικό επιτυχούς παρακολούθησης προ¬ 
γράμματος 3ΤΑΘΕ δωδεκάμηνης τουλάχιστον διάρκειας 
ή σεμιναρίων επαγγελματικής κατάρτισης του Οργα¬ 
νισμού Απασχόλησης Εργατικού Δυναμικού (Ο.Α.Ε.Δ.) 
σε αντικείμενο συναφές με το αντικείμενο της θέσης, 
εβδομήντα(70) μονάδες. 

Β) Γνώση ξένης γλώσσας (Για τους υποψήφιους των 
Κατηγοριών ΠΕ και ΔΕ). 

Αριστη γνώση μιας ξένης γλώσσας, εβδομήντα (70) 
μονάδες. 

Αριστη γνώση δεύτερης, τρίτης κ.λπ. γλώσσας, πε¬ 
νήντα (50) μονάδες για κάθε γλώσσα. Γ ια τον υποψή¬ 
φιο που γνωρίζει άριστα περισσότερες της μιας ξένες 
γλώσσες η βαθμολογία είναι αθροιστική. 

Γ ια πολύ καλή γνώση δεύτερης γλώσσας, πενήντα (50) 
μονάδες, (η πρώτη δεν βαθμολογείται). 

Η απόδειξη του βαθμού γνώσης της ξένης γλώσσας 
(άριστη ή πολύ καλή) και στα ως άνω αντικείμενα Πλη¬ 
ροφορικής και Χειρισμού Ηλεκτρονικών Υπολογιστών 
(Η/Υ), καθορίζεται στην προκήρυξη του Υπουργού Δι¬ 
καιοσύνης. 

Π'Υπαρξη ανήλικων τέκνων (Για τους υποψηφίους των 
Κατηγοριών ΠΕ και ΔΕ). 

α) Για καθένα από τα δύο πρώτα ανήλικα τέκνα του 
υποψηφίου, εκατό (100) μονάδες. 

β) Για καθένα από τα επόμενα ανήλικα τέκνα του 
υποψηφίου, διακόσιες (200) μονάδες Δ) Ιδιότητα τέκνου 
πολύτεκνης οικογένειας (Για τους υποψηφίους των Κα¬ 
τηγοριών ΠΕ και ΔΕ). 

α) Υποψήφιος, τέκνο πολύτεκνης οικογένειας με τέσ¬ 
σερα και άνω τέκνα, εκατό (100) μονάδες. 

β) Υποψήφιος, τέκνο οικογένειας με τρία τέκνα, εβδο¬ 
μήντα (70) μονάδες Ε. Συνέντευξη (Για τους υποψηφίους 
των Κατηγοριών ΠΕ και ΔΕ). 

Προ της διενέργειας της συνέντευξης, η Επιτροπή 
Διαγωνισμού καταρτίζει πίνακα κατάταξης με σειρά 
προτεραιότητας και συγκεκριμένα έναν πίνακα κα¬ 
τάταξης για τους υποψηφίους της Κατηγορίας ΠΕ 
Οικονομολόγων, έναν πίνακα κατάταξης για τους 
υποψηφίους της Κατηγορίας ΠΕ ν. 3274/2004, έναν 
πίνακα κατάταξης για τους υποψηφίους της Κατηγο¬ 
ρίας ΠΕ Πληροφορικής και έναν πίνακα κατάταξης για 
τους υποψηφίους της Κατηγορίας ΔΕ Χειριστών Η/Υ, 
οι οποίοι διαμορφώνονται βάσει των προηγούμενων 
κριτηρίων Α έως Δ. Οι πίνακες κατάταξης των υπο¬ 
ψηφίων, υπογράφονται από τον Πρόεδρο και τα μέλη 
της Επιτροπής Διαγωνισμού και περιλαμβάνουν όλους 
τους υποψήφιους που συμμετέχουν στο διαγωνισμό 
για κάθε Κατηγορία κατ’ αύξοντα αριθμό και με σειρά 
προτεραιότητας που προκύπτει από την εφαρμογή 
των διατάξεων των προηγούμενων παραγράφων του 
παρόντος άρθρου με αναφορά των κριτηρίων που 
λήφθηκαν υπόψη για κάθε υποψήφιο και τη βαθμολο¬ 
γία που αντιστοιχεί σε κάθε κριτήριο. Η συνέντευξη 
διενεργείται από την Επιτροπή Διαγωνισμού με τους 
υποψηφίους που περιλαμβάνονται στους ανωτέρω 
πίνακες κατάταξης όπως διαμορφώνονται κατά τα 

ανωτέρω αλλά ο αριθμός των υποψηφίων από τους πί¬ 
νακες κατάταξης που καλούνται σε συνέντευξη ισού- 
ται με τον αριθμό των θέσεων που προκηρύχθηκαν, 
πολλαπλασιαζόμενο με συντελεστή 4. Αν προκύπτει 
κλασματικός αριθμός, στρογγυλοποιείται στην επό¬ 
μενη ακέραιη μονάδα. Η συνέντευξη βαθμολογείται 
με συντελεστή που κυμαίνεται από 0,80 ως και 1,50 
επί της βαθμολογίας που ο υποψήφιος έχει λάβει 
συνολικώς στα κριτήρια Α, Β, Γ και Δ. Με τη συνέ¬ 
ντευξη αξιολογείται η εν γένει προσωπικότητα του 
υποψηφίου, η δυνατότητα του να ανταποκριθεί στην 
άσκηση των καθηκόντων, με τα οποία συνδέεται αμέ¬ 
σως η θέση που πρόκειται να καταλάβει και η γνώση 
του ΠΔ/τος 774/1980. Η διαδικασία διεξαγωγής της 
συνέντευξης που είναι δημόσια και κάθε αναγκαία 
λεπτομέρεια καθορίζονται με την προκήρυξη του 
Υπουργού Δικαιοσύνης. 

2. ί) Ο τελικός βαθμός του υποψηφίου προκύπτει από το 
άθροισμα όλων των μονάδων που λαμβάνει ο υποψήφιος 
σύμφωνα με καθένα από τα αναφερόμενα στην παρ. 1 
του παρόντος άρθρου κριτήρια (Α, Β, Γ, Δ και Ε). 

ϋ) Σε περίπτωση ισοβαθμίας των υποψηφίων για τον 
καθορισμό της σειράς προηγείται αυτός που έχει περισ¬ 
σότερες μονάδες στο πρώτο κριτήριο (τίτλος σπουδών) 
και αν αυτές συμπίπτουν αυτός που έχει περισσότερες 
μονάδες στο δεύτερο κριτήριο (δεύτερος τίτλος σπου¬ 
δών) και ούτω καθ’ εξής. Αν εξαντληθούν τα κριτήρια 
χωρίς να καταστεί δυνατός ο καθορισμός της σειράς 
μεταξύ των ισοβαθμούντων υποψηφίων, προηγείται αυ¬ 
τός που έχει τον αρχαιότερο τίτλο σπουδών με βάση το 
έτος απόκτησης του και αν αυτό συμπίπτει προηγείται 
ο μεγαλύτερος στην ηλικία με βάση την ημερομηνία 
γέννησης του. Αν εξαντληθούν όλα τα παραπάνω κρι¬ 
τήρια, η μεταξύ τους σειρά καθορίζεται με δημόσια 
κλήρωση η οποία διενεργείται πριν την κατάρτιση των 
οριστικών πινάκων. 

Μετά τη διενέργεια της συνέντευξης και της βαθ¬ 
μολόγησης αυτής καταρτίζονται από την Επιτροπή 
Διαγωνισμού, οι τέσσαρες πίνακες διοριστέων, ένας 
για την Κατηγορία ΠΕ Οικονομολόγων, ένας για την 
Κατηγορία ΠΕ ν. 3274/2004, ένας για την Κατηγορία 
ΠΕ Πληροφορικής και ένας για την Κατηγορία ΔΕ Χει¬ 
ριστών Η/Υ. 

ίϋ) Η Επιτροπή Διαγωνισμού καταρτίζει επίσης και 
τέσσαρες πίνακες των υποψηφίων κατά Κατηγορία και 
Κλάδο οι οποίοι, σύμφωνα με τις διατάξεις του άρθρου 
4 της παρούσας απόφασης, αποκλείονται από τη διαδι¬ 
κασία πλήρωσης θέσεων βάσει σειράς προτεραιότητας, 
με αναφορά του συγκεκριμένου λόγου αποκλεισμού για 
κάθε υποψήφιο. 

ίν) Οι τέσσαρες πίνακες κατάταξης των υποψηφίων με 
σειρά προτεραιότητας και οι τέσσαρες πίνακες διορι- 
στέων καθώς και οι τέσσαρες πίνακες αποκλεισμένων 
αναρτώνται από την Επιτροπή Διαγωνισμού στο Κεντρι¬ 
κό Κατάστημα του Ελεγκτικού Συνεδρίου. 

Παράλληλα, η Επιτροπή Διαγωνισμού αποστέλλει για 
δημοσίευση σε δύο ημερήσιες εφημερίδες των Αθηνών 
ανακοίνωση, με την οποία γνωστοποιείται ότι οι πίνακες 
κατάταξης υποψηφίων και οι πίνακες διοριστέων και 
αποκλεισμένων αναρτήθηκαν στο Κεντρικό Κατάστημα 
του Ελεγκτικού Συνεδρίου. Τέλος, αποστέλλονται οι πιο 
πάνω πίνακες αποτελεσμάτων του Ειδικού αυτού Δια¬ 


γωνισμού, δηλαδή οι πίνακες κατάταξης και οι πίνακες 
διοριστέων, στο Α.Σ.Ε.Π. για έλεγχο. 

Η Προκήρυξη αυτή να δημοσιευθεί στην Εφημερίδα 
της Κυβερνήσεως. 

Αθήνα, 6 Μαρτίου 2008 

Οι ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΔΙΚΑΙΟΣΥΝΗΣ 

Σ. ΧΑΤΖΗΓΑΚΗΣ 
-♦- 

Αριθμ.: 13486 

Προκήρυξη Ειδικού Διαγωνισμού για την πλήρωση δέκα 
πέντε (15) κενών οργανικών θέσεων δικαστικών υπαλ¬ 
λήλων του Ελεγκτικού Συνεδρίου Κλάδου ΥΕ 2α Επι¬ 
μελητών Δικαστηρίων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ-ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) των άρθρων 23 και 24 παρ. 9 του ν. 3202/2003, 

β) του π.δ/τος 774/1980 περί οργανισμού του Ελεγκτι¬ 
κού Συνεδρίου, όπως τροποποιήθηκε και συμπληρώθηκε 
και ισχύει και 

γ) του ν. 2812/2000 Κώδικας Δικαστικών Υπαλλήλων. 

2. Την υπ’ αριθμ. ΔΙΠΠ/Φ.ΕΓΚΡ.9/596/15991/18.12.2007 
απόφαση της Τριμελούς εξ Υπουργών Επιτροπής της 
παρ. 1 του αρθρ. 2 της υπ’ αριθμ. 33/2006 πράξης του 
Υπουργικού Συμβουλίου (ΦΕΚ 280/2006 τ.Α') για την 
έγκριση πλήρωσης δέκα πέντε (15) κενών οργανικών 
θέσεων υπαλλήλων του Ελεγκτικού Συνεδρίου Κατη¬ 
γορίας ΥΕ 2α Επιμελητών Δικαστηρίων. 

3. Την άμεση ανάγκη πλήρωσης των ως άνω υφισταμέ¬ 
νων κενών οργανικών θέσεων κατά την ισχύ της παρ. 9 
του άρθρου 24 του ν. 3202/2003. 

4. Το γεγονός ότι η δαπάνη, η οποία θα προκληθεί από 
την εφαρμογή της αποφάσεως αυτής για την διεξαγωγή 
της σχετικής διαδικασίας του διαγωνισμού και η οποία 
δεν μπορεί να προσδιοριστεί στο στάδιο αυτό καθόσον 
εξαρτάται από τον αριθμό των υποψηφίων, ο οποίος 
είναι αδύνατον να υπολογισθεί εκ των προτέρων, θα 
επιβαρύνει τελικώς τον προϋπολογισμό του Υπουργείου 
Δικαιοσύνης, αποφασίζουμε: 

Αρθρο 1 

«Προκήρυξη Ειδικού Διαγωνισμού» 

I. Η πλήρωση δέκα πέντε (15) κενών οργανικών θέσεων 
δικαστικών υπαλλήλων του Ελεγκτικού Συνεδρίου (φορέα) 
Κλάδου ΥΕ 2α Επιμελητών Δικαστηρίων γίνεται σύμφωνα 
με τις διατάξεις της παρούσας κοινής απόφασης. 

II. Ο Ειδικός αυτός Διαγωνισμός προκηρύσσεται με 
απόφαση του Υπουργού Δικαιοσύνης η οποία εκδίδεται 
ύστερα από πρόταση του φορέα. 

III. Η προκήρυξη περιλαμβάνει: 

α. Τον αριθμό και τον τόπο, των προς πλήρωση κενών 
θέσεων υπαλλήλων Κλάδου ΥΕ 2α Επιμελητών Δικαστη¬ 
ρίων. β. Τον τρόπο πλήρωσης των θέσεων. 

γ. Λεπτομερή στοιχεία σχετικά με τα γενικά και ειδικά 
προσόντα διορισμού, δ. Τα απαιτούμενα δικαιολογητικά 
και το χρόνο υποβολής τους. 

ε. Την προθεσμία υποβολής των αιτήσεων των υπο¬ 
ψηφίων, τον τρόπο υποβολής αυτών και την Υπηρεσία 
στην οποία υποβάλλονται. Η προθεσμία υποβολής των 
αιτήσεων η οποία δεν μπορεί να είναι μικρότερη των 
δεκαπέντε (15) ημερών ορίζεται με την προκήρυξη και 
δεν μπορεί να αρχίσει πριν από την πάροδο δέκα (10) 
ημερών από τη δημοσίευση της προκήρυξης στην Εφη¬ 
μερίδα της Κυβερνήσεως. 

στ. Κάθε άλλο στοιχείο ή πληροφορία που διευκολύ¬ 
νει όσους επιθυμούν να συμμετάσχουν στη διαδικασία 
πλήρωσης των θέσεων που προκηρύσσονται. 

Αρθρο 2 

«Δημοσίευση Προκήρυξης» 

1. Η προκήρυξη πλήρωσης θέσεων δημοσιεύεται στην 
Εφημερίδα της Κυβερνήσεως (τεύχος Προκηρύξεων 
ΑΣΕΠ). 

2. Ανακοίνωση της έκδοσης της προκήρυξης που πε¬ 
ριλαμβάνει τον αριθμό των προκηρυσσόμένων θέσεων, 
την Κατηγορία και τον Κλάδο δημοσιεύεται υποχρεωτι- 
κώς σε δύο ημερήσιες εφημερίδες των Αθηνών για όλη 
την Επικράτεια. Επίσης, ανακοίνωση της έκδοσης της 
προκήρυξης μεταδίδεται υποχρεωτικώς από τα κρατικά 
ραδιοτηλεοπτικά μέσα. 

3. Κάθε ενδιαφερόμενος δικαιούται να λάβει σε φω- 
τοτυπημένο αντίγραφο το πλήρες περιεχόμενο της 
προκήρυξης από το Εθνικό Τυπογραφείο. 

Αρθρο 3 

«Προσόντα Διορισμού» 

I. Γενικά προσόντα διορισμού Οι υποψήφιοι πρέπει: 

1. Να είναι Έλληνες πολίτες. 

2. Να έχουν γεννηθεί: έως και το έτος 1987 και όχι 
πριν από το έτος 1962. 

3. Να έχουν την υγεία και τη φυσική καταλληλότη¬ 
τα που τους επιτρέπει την εκτέλεση των καθηκόντων 
τους. 

4. Να μην έχουν κώλυμα διορισμού από αυτά που 
ορίζονται στο άρθρο 6 ν. 2812/2000, ούτε κατά το χρόνο 
λήξης της προθεσμίας υποβολής των αιτήσεων ούτε 
κατά το χρόνο του διορισμού. 

5. Οι άνδρες μέχρι τη λήξη της προθεσμίας υποβολής 
των αιτήσεων να έχουν εκπληρώσει τις στρατιωτικές τους 
υποχρεώσεις ή να έχουν απαλλαγεί νόμιμα από αυτές. 

II. Ειδικά προσόντα διορισμού. 

Πρέπει να συντρέχουν κατά την τελευταία ημέρα της 
προθεσμίας υποβολής των αιτήσεων: Απολυτήριος τίτ¬ 
λος Υποχρεωτικής Εκπαίδευσης (Απολυτήριος τίτλος 
Τριταξίου Γυμνασίου ή για τους υποψηφίους που έχουν 
αποφοιτήσει μέχρι το 1980 απολυτήριο δημοτικού σχο¬ 
λείου) ή ισοδύναμος απολυτήριος τίτλος κατώτερης 
Τεχνικής Σχολής του ν. δ. 580/1970 ή άλλος ισότιμος 
τίτλος της αλλοδαπής. 

III. Ειδικές περιπτώσεις διορισμού. 

Όσοι από τους υποψηφίους για τις ανωτέρω θέσεις 
είναι: 

Α) Σύζυγος ή ένα τέκνο Ελλήνων πολιτών που φονεύ- 
θηκαν ή έχουν καταστεί πλήρως ανίκανοι για εργασία 
συνεπεία τρομοκρατικής πράξης είτε αυτή στρεφόταν 
εναντίον τους είτε εναντίον άλλων. 

Β) Σύζυγος ή ένα τέκνο προσώπου το οποίο απεβίωσε 
εξαιτίας του σεισμού της 7ης Σεπτεμβρίου 1999 και 
εφόσον έχουν τα απαιτούμενα γενικά ή ειδικά προ¬ 


σόντα διορισμού που ορίζονται ανωτέρω και είναι σε 
οποιαδήποτε σειρά του πίνακα κατάταξης, αλλά όχι σε 
θέση διορισμού, διορίζονται καθ’ υπέρβαση του προβλε- 
πόμενου από την προκήρυξη αριθμού θέσεων μετά από 
σχετική βεβαίωση της Επιτροπής Διαγωνισμού για την 
κατάταξη τους. Εάν δεν υπάρχει κενή θέση ο υποψήφιος 
προσλαμβάνεται σε προσωποπαγή θέση που συνιστάται 
με την απόφαση διορισμού και καταλαμβάνει την πρώτη 
θέση του οικείου κλάδου ή ειδικότητας που θα κενω¬ 
θεί στο φορέα αυτό, οπότε καταργείται αυτοδικαίως η 
προσωποπαγής θέση. Οι υποψήφιοι αυτοί οφείλουν να 
προσκομίσουν όλα τα απαιτούμενα δικαιολογητικά. 

Αρθρο 4 

«Αιτήσεις συμμετοχής» 

I. Οι αιτήσεις συμμετοχής των υποψηφίων στη δια¬ 
δικασία πλήρωσης θέσεων είναι έντυπες. Στην προ¬ 
κήρυξη ορίζεται το συγκεκριμένο έντυπο αίτησης που 
θα χρησιμοποιήσει κάθε υποψήφιος, ο οποίος με βάση 
την προκήρυξη παραλαμβάνει το έντυπο αίτησης από 
τις Υπηρεσίες που ορίζονται σ’ αυτή. 

II. Η υποβολή της αίτησης γίνεται μόνο ταχυδρομι¬ 
κούς με απόδειξη. Ο ταχυδρομικός φάκελος απευθύνεται 
στο «Ελεγκτικό Συνέδριο - Τσόχα και Βουρνάζου 4 - Τ.Κ. 
10168 Αθήνα» και φέρει την ένδειξη «Για την πλήρωση 
των δέκα πέντε (15) κενών οργανικών θέσεων δικαστικών 
υπαλλήλων Κατηγορίας ΥΕ 2α Επιμελητών Δικαστηρίων 
στο Ελεγκτικό Συνέδριο». Το εμπρόθεσμο της αιτήσεως 
κρίνεται με βάση την ημερομηνία κατάθεσης του φακέ¬ 
λου στο ταχυδρομικό γραφείο. Με την αίτηση και στον 
ίδιο ταχυδρομικό φάκελο συνυποβάλλονται παράβολο 
δεκαπέντε (15) € που εκδίδεται από ΔΟΥ και τα λοιπά 
δικαιολογητικά που η προκήρυξη ορίζει ότι πρέπει να 
συνυποβληθούν με την αίτηση του υποψηφίου. Κατά την 
αποσφράγιση των ταχυδρομικών φακέλων στο Ελεγκτικό 
Συνέδριο, οι αιτήσεις που περιέχονται σ’ αυτούς πρω- 
τοκολλούνται σε ειδικό προς τούτο πρωτόκολλο και 
ακολούθως ελέγχονται από δύο υπαλλήλους ως προς 
το αν φέρουν υπογραφή και τα επισυναπτόμενα σ’ αυ¬ 
τές δικαιολογητικά που ορίζονται από την προκήρυξη 
ότι συ-νυποβάλλονται με την αίτηση και βεβαιώνεται η 
πληρότητα ή όχι των δικαιολογητικών με υπογραφή επί 
κάθε αιτήσεως των δύο υπαλλήλων που διενήργησαν 
τον έλεγχο σε κάθε αίτηση. Σε περίπτωση που η αίτηση 
είναι ανυπόγραφη ή λείπει το καθορισμένο παράβολο 
ή λείπουν δικαιολογητικά ή υποβλήθηκε εκπροθέσμως, 
σημειώνεται η διαπιστούμενη έλλειψη και αναγράφο¬ 
νται τα δικαιολογητικά τα οποία ελλείπουν ή η ένδειξη 
«εκπρόθεσμη» και οι δύο υπάλληλοι που διενεργούν τον 
έλεγχο σε κάθε αίτηση θέτουν κάτω από την υπογραφή 
τους πλήρες το ονοματεπώνυμο τους και σημειώνουν και 
την ημερομηνία ελέγχου. Για την αποσφράγιση και τον 
κατά τα ανωτέρω έλεγχο των αιτήσεων συγκροτείται 
με απόφαση του Προέδρου της Επιτροπής Διαγωνισμού 
σχετικό συνεργείο από υπαλλήλους του Ελεγκτικού Συ¬ 
νεδρίου. Ο φάκελος αποστολής, μετά την αποσφράγιση 
του, επισυνάπτεται στην αίτηση του υποψηφίου. 

III. Υποψήφιοι, των οποίων οι αιτήσεις υποβλήθηκαν εκ- 
προσθέσμως ή είναι ανυπόγραφες ή δεν συνοδεύονται 
από αποδεικτικό καταβολής του καθορισμένου παράβο¬ 
λου ή από τα απαιτούμενα δικαιολογητικά, αποκλείονται 
από τη διαδικασία πλήρωσης θέσεων της συγκεκριμένης 
προκήρυξης. 

IV. Η αίτηση επέχει θέση υπεύθυνης δήλωσης του 
άρθρου 8 του ν. 1599/1986 (Α' 75), για τα στοιχεία που δι¬ 
αλαμβάνονται σ’ αυτήν. Η ανακρίβεια των στοιχείων που 
δηλώνονται στην αίτηση επισύρει τις ποινικές κυρώσεις 
που προβλέπονται από τις ισχύουσες διατάξεις. Υπο¬ 
ψήφιος ο οποίος στην αίτηση του διαλαμβάνει ψευδή ή 
ανακριβή στοιχεία που επηρεάζουν την κατάταξη του 
στον πίνακα σειράς προτεραιότητας ή δεν συμπληρώνει 
όλα τα στοιχεία της αίτησης που είναι απαραίτητα για 
τον καθορισμό της σειράς προτεραιότητας του στον 
οικείο πίνακα αποβάλλεται από τη διαδικασία με από¬ 
φαση της Επιτροπής Διαγωνισμού. 

V. Ο υποψήφιος μία μόνο αίτηση μπορεί να υποβάλει 
για την προκήρυξη. Ο υποψήφιος φέρει την ευθύνη της 
πλήρους και ορθής συμπλήρωσης της αίτησης του. Όλα τα 
δικαιολογητικά που είναι απαραίτητα κατά την προκήρυξη 
για την απόδειξη ορισμένων ιδιοτήτων ή κριτηρίων του 
υποψηφίου, εφόσον στην προκήρυξη ορίζεται ότι πρέπει 
να συνυποβληθούν με την αίτηση, πρέπει απαραιτήτως να 
επισυνάπτονται σ’ αυτήν, άλλως οι δηλούμενες ιδιότητες 
δεν λαμβάνονται υπόψη. Αν ο υποψήφιος παραλείψει να 
επισημάνει στην αίτηση ιδιότητα του, βάσει της οποίας 
δικαιούται, κατά το άρθρο 3 (περίπτ. III) της παρούσας 
απόφασης, ειδικής ευνοϊκής μεταχείρισης, δεν μπορεί να 
επικαλεσθεί την ιδιότητα αυτή μεταγενεστέρως, έστω και 
αν έχει επισυνάψει τα σχετικά δικαιολογητικά. Διόρθωση 
ή συμπλήρωση της αίτησης γίνεται μόνο με την υποβολή 
εμπροθέσμως νέας αίτησης που αντικαθιστά την προη¬ 
γούμενη. Η υποβολή ελλειπόντων δικαιολογητικών, έστω 
και συμπληρωματικών ή διευκρινιστικών, επιτρέπεται μόνο 
μέχρι τη λήξη της προθεσμίας υποβολής των αιτήσεων, 
άλλως δεν λαμβάνονται υπόψη. 

Άρθρο 5 
«Επιτροπές» 

I. Οι διαδικασίες πλήρωσης των δέκα πέντε (15) κενών 
θέσεων δικαστικών υπαλλήλων του Ελεγκτικού Συνεδρί¬ 
ου Κατηγορίας ΥΕ Κλάδου 2α Επιμελητών Δικαστηρίων 
διεξάγονται από Τριμελή Επιτροπή Διαγωνισμού η οποία 
συγκροτείται με απόφαση του Υπουργού Δικαιοσύνης και 
αποτελείται από δύο (2) Συμβούλους του Ελεγκτικού Συ¬ 
νεδρίου και έναν (1) Πάρεδρο του Ελεγκτικού Συνεδρίου, 
μαζί με τους αναπληρωτές του που ορίζονται ύστερα από 
πρόταση του Προέδρου του Ελεγκτικού Συνεδρίου. Κα¬ 
θήκοντα Προέδρου της Επιτροπής ασκεί ο αρχαιότερος 
δικαστικός λειτουργός από τα τακτικά μέλη της Επιτροπής. 
Με την ίδια απόφαση του Υπουργού Δικαιοσύνης ορίζεται 
ο Γραμματέας της Επιτροπής Διαγωνισμού, υπάλληλος 
του Ελεγκτικού Συνεδρίου Κατηγορίας ΠΕ με βαθμό Α' με 
τον αναπληρωτή του που μπορεί να είναι υπάλληλος του 
Ελεγκτικού Συνεδρίου Κατηγορίας ΠΕ με βαθμό Α' ή Κατη¬ 
γορίας ΔΕ με βαθμό Α' ύστερα από πρόταση του Προέδρου 
του Ελεγκτικού Συνεδρίου. Με την ίδια απόφαση μπορεί 
να ορίζονται και μέχρι δύο (2) βοηθοί του Γραμματέα με 
τους αναπληρωτές τους από υπαλλήλους του Ελεγκτικού 
Συνεδρίου Κατηγορίας ΠΕ ή Κατηγορίας ΔΕ και να καθο¬ 
ρίζεται κατά παρέκκλιση των διατάξεων των ν. 1256/1982 
και 3205/2003, όπως ισχύουν, αποζημίωση στον Πρόεδρο, 
στα μέλη, στο Γραμματέα της Επιτροπής Διαγωνισμού, 
στους αναπληρωτές τους, στους βοηθούς τους και σε 
όλους όσους μετέχουν στις διαδικασίες του διαγωνισμού 
ή βοηθούν στη διεξαγωγή του. Μέλη της Επιτροπής Δια¬ 
γωνισμού προαγόμενα σε ανώτερο βαθμό εξακολουθούν 
να μετέχουν ως μέλη της Επιτροπής Διαγωνισμού. 


II. Η Επιτροπή του Ειδικού αυτού Διαγωνισμού έχει 
την ευθύνη για: 

α) Την εκτέλεση των προπαρασκευαστικών ενεργειών 
που απαιτούνται για την οργάνωση του και 

β) Την παροχή των κατάλληλων οδηγιών και το συ¬ 
ντονισμό διεξαγωγής του. 

III. Με απόφαση του Προέδρου της Επιτροπής Διαγω¬ 
νισμού μπορεί να ορίζονται υπάλληλοι του Ελεγκτικού 
Συνεδρίου για την υποβοήθηση του έργου της Επιτρο¬ 
πής και των εν γένει διαδικασιών που απαιτούνται ως 
την έκδοση των αποτελεσμάτων. 

IV. Μέλη της Επιτροπής Διαγωνισμού απαγορεύεται να 
είναι σύζυγοι ή συγγενείς εξ αίματος ή εξ αγχιστείας μέ¬ 
χρι και του τρίτου βαθμού με υποψήφιο που συμμετέχει 
στο διαγωνισμό. Σχετική υπεύθυνη δήλωση παραδίδεται 
εγκαίρως στον Πρόεδρο του Ελεγκτικού Συνεδρίου από 
τα μέλη της Επιτροπής Διαγωνισμού. 

Άρθρο 6 

Η Επιτροπή Διαγωνισμού κατατάσσει τους υποψηφίους 
για διορισμό στον Κλάδο ΥΕ 2α Επιμελητών Δικαστηρίων 
σε πίνακα με σειρά προτεραιότητας διορισμού. Στον πίνακα 
αυτό κατατάσσεται διπλάσιος αριθμός υποψηφίων δηλαδή 
μέχρι 30 υποψήφιοι και οι λοιποί υποψήφιοι θεωρείται ότι 
κρίθηκαν μη διοριστέοι. Η κατάταξη στον πίνακα με σειρά 
προτεραιότητας γίνεται κατά την κρίση της Επιτροπής 
Διαγωνισμού ύστερα από επιλογή των υποψηφίων στην 
οποία αυτή προβαίνει κατόπιν διενέργειας συνέντευξης 
και με συνεκτίμηση κατά την επιλογή από την Επιτροπή 
Διαγωνισμού ιδίως του βαθμού του απολυτηρίου τίτλου 
τους, της οικογενειακής τους κατάστασης (όπως τέκνο 
πολύτεκνης με τέσσερα ή περισσότερα τέκνα οικογένειας 
ή οικογένειας με τρία τέκνα ή γονέα τεσσάρων ή περισσο¬ 
τέρων ανηλίκων τέκνων ή γονέα τριών ανηλίκων τέκνων) 
και της αξιολόγησης της εν γένει προσωπικότητας του 
υποψηφίου και της δυνατότητας αυτού να ανταποκριθεί 
στην άσκηση των καθηκόντων του με τα οποία συνδέεται 
αμέσως η θέση που πρόκειται να καταλάβει. Η συνέντευξη 
αυτή γίνεται ατομικά για κάθε υποψήφιο. Η διαδικασία διε¬ 
ξαγωγής της συνέντευξης και κάθε αναγκαία λεπτομέρεια 
καθορίζονται με την προκήρυξη του Υπουργού Δικαιοσύνης. 
Διοριστέοι κρίνονται οι έχοντες στον πίνακα αυτό σειρά 
προτεραιότητας από 1 έως 15. Αν κάποιος υποψήφιος του 
πίνακα αρνηθεί το διορισμό, διοριστέος κρίνεται κατά σειρά 
ο επόμενος στον πίνακα προτεραιότητας διαδοχικά κ.ο.κ 
μέχρι συμπλήρωσης του αριθμού 15. 

Ο πίνακας κατάταξης με σειρά προτεραιότητας της 
Επιτροπής Διαγωνισμού από τριάκοντα (30) υποψηφίους 
και ο πίνακας των εξ αυτών δέκα πέντε (15) πρώτων 
διοριστέων υποψηφίων αναρτώνται στο Κεντρικό Κατά¬ 
στημα του Ελεγκτικού Συνεδρίου και συγχρόνως απο- 
στέλλεται από την ίδια την Επιτροπή για δημοσίευση σε 
δύο ημερήσιες εφημερίδες των Αθηνών ανακοίνωση, με 
την οποία γνωστοποιείται η ανωτέρω ανάρτηση. Τέλος 
αποστέλλονται οι πιο πάνω δύο πίνακες κατάταξης και 
διοριστέων στο Α.Σ.Ε.Π. για έλεγχο. 

Η Προκήρυξη αυτή να δημοσιευθεί στην Εφημερίδα 
της Κυβερνήσεως. 

Αθήνα, 6 Μαρτίου 2008 

Οι ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΔΙΚΑΙΟΣΥΝΗΣ 

Σ. ΧΑΤΖΗΓΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 < ανά 50 σελίδες. 

• Η τιμή πώλησης σε μορφή οά-ΓΟίπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε, και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (3χ: 210 4071010 ■ ίηΙθΓΠθΙ: ΙιίΙρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β,Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.οΙ,ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.θ1.οιι· - θ-γπθΜ: ννθΙ)Γη35ΐθΓ.θΙ@θΙ.(|Γ 

* 03004040605080008 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 



































